Rossiyalik prodyuser Alla Pugachyovaning chekish odati uni “o‘rtamiyona qo‘shiqchi”ga aylantirganini aytdi

“Laskoviy may” guruhi prodyuseri Andrey Razin Alla Pugachyova haqida ba’zi salbiy fikrlarini aytib o‘tdi, deb yozadi “MK.ru”. U 69 yoshli xonandaning qo‘shiqchilik qobiliyatlarini tanqid qildi.

Prodyuser Primadonna dasturxon atrofida qo‘lida sigareta ushlab turgan suratini e’lon qildi. Razinning aytishicha, Pugachyova yoshlik chog‘larida, hatto farzandini katta qilayotgan paytlarda ham chekib kelganidan doim hayratlangan.
Razinning ishonch bilan ta’kidlashicha, aynan ushbu zararli odat Primadonnani “o‘rtamiyona qo‘shiqchi”ga aylantirgan, chunki uning ovozi keskin o‘tirib qolgan. Ammo u xonandaning ovozi ilgari dunyodagi eng yaxshi ovozlardan biri bo‘lganini tan oldi.
Xabari so‘ngida u muxlislariga o‘zining qo‘shiqlarini tinglashni maslahat berdi. “Chekmaydigan, ammo juda nafis qo‘shiqchi Andrey Razinning ovozini tinglang”, — deya xulosa qildi u.